Sergei Vinogradski

Sergei Nikolajevitš Vinogradski (vene Сергей Николаевич Виноградский; 13. september (1. september vkj) 1856 Kiiev – 24. veebruar 1953 Pariis) oli vene mikrobioloog, ökoloog ja mullateadlane, kes sõnastas elutsükli kontseptsiooni ja avastas nitrifikatsiooni läbi viivad bakterid, kes olid esimesed teadaolevad kemolitotroofid ehk kemoautotroofid.

Vinogradski sai tuntuks kemoautotroofia avastamisega. See on protsess, kus organismid saavad elutegevuseks vajaliku energia anorgaaniliste ainete lagundamisest ning süsinikuallikana kasutavad süsihappegaasi (CO2). Varem arvati, et autotroofsed organismid saavad eluks vajaliku energia üksnes päikesekiirgusest, mitte aga anorgaaniliste ühendite reaktsioonidest. 

Vinogradskit peetakse ka üheks esimeseks mikroökoloogia ja keskkonnamikrobioloogia viljelejaks. 

Kategooria:Venemaa bioloogid
Kategooria:Ökoloogid
Kategooria:Mikrobioloogid
Kategooria:Peterburi ülikooli vilistlased
Kategooria:Sündinud 1856
Kategooria:Surnud 1953